A baleseti arány ebben a repülőszázadban nagyon magas.
Van olyan, aki súlyos baleset nélkül csinálja végig a szolgálatot.
De ritka.
Most, hogy elkezdem az utolsó évemet,
tisztában vagyok vele,
hogy a százalékok ellenem szólnak.
Nemcsak arra kell figyelnem, hogy én ne haljak meg, de a csapat egy tagja se.
Ez olyan érzésekkel jár, ami elég ahhoz, hogy ne tudj aludni.
Szia, hogy vagy?
- Jól. - Bocs, elfelejtettem.
Tökéletes.
Legyen szép napotok.
Köszönjük.
Csapjatok zajt!
Igen. Azt tesszük.
A THUNDERBIRDS OTTHONA
A legtapasztaltabb, rendkívüli, válogatott pilóták közé tartoztok.
A Thunderbirds az emberiség legjobbját képviseli, de még ennél is több.
Itt a kiválóság azt jelenti, hogy valami önmagunknál magasabb célért élünk.
Ha jól csináljuk, az inspirációt jelenthet.
A közös cél szellemében egyesíthetjük hazánkat.
De ehhez nem elég, ha jók vagyunk.
Rendkívülinek kell lennünk.
Ez a küldetésünk.
A REPÜLÉS BAJNOKAI
Ez itt a Show Center, a légiparádé-podcast.
2023 egyik első epizódja.
Matt Jolley légiparádé-kommentátor vagyok. Kollégáim, Rick Peterson és Rob Reider.
2023 egyik első epizódja.
Thunderbirds!
Mai témánk a Thunderbirds.
- A kivételes pilóták. - Motor be!
REPÜLJ JÓL!
Tényleg a legjobbak legjobbjai.
És indít!
Az amerikai légierő légiparádé-csapata.
Az amerikai légierő kivételes teljesítményét
demonstrálják légi parádéikkal a világ minden táján
a következő generáció inspirálásának reményében.
Amerika legkiválóbb képviselői
a legkülönlegesebb harci manővereket hajtják végre
alakzatban.
A Thunderbirds tagjai a repülés világának rocksztárjai. A legnagyobb szám.
Milyen közel van a kettes a hármashoz?
Az én tetőm és az ő szárnya között 46 centi van.
Teljes erővel!
Idén 62 bemutatónk lesz.
Most szétválni!
Szinte lehetetlennek tűnik.
És forgás!
Ezt az egyenruhát felvenni nagy felelősség.
Onnantól vagy valaki. Thunderbird vagy.
Lenyűgöző sportemberek.
Kivételes emberek.
Amerika csapata.
THUNDERBIRDS: ELIT REPÜLŐSZÁZAD
2023. JANUÁR
Ez a Show Center, a légiparádé-podcast. 2023 januárja, indul a szezon,
sok az újonc a Thunderbirdsben.
Három új pilóta jön. Megrázod a mágikus rajztáblát, új ábra jelenik meg.
Igen, és elkezdtek edzeni. Nagyüzemben.
Napi két-három repülés.
Beszéljünk a főnökről, Astro Elliotról!
A Thunderbirds egyik legjobb főnöke.
Előző évben nagyon hatékony volt. Az idei évben sok a változó.
Három hónapja van sikerre vinni.
Hé!
¡Papi chulo! Oké.
Ez az utolsó?
Srácok, üdv a Spaceporton.
Ha megnézitek a gépeket a parkolóhelyen,
mindig is ilyennek kellett volna lennie.
Itt csak a Thunderbirds repülőszázad repül, senki más.
Ideális a csapat kiképzésére, hogy minden idők legjobbja legyen.
A 2023-as csapat,
hat pilóta,
három veterán.
Az ötös, Thunder, a vezető szólópilóta.
A gépén az ötös szám fordítva van.
Mert nagyrészt fejjel lefelé van a levegőben.
A négyes, Threat.
Ő az oktató, aki a gyémánt alakzat hátulján repül,
szemmel tartva az újoncokat.
Gyémánt!
Gyémánt alakzat!
Egyes számú Thunderbird, a főnök.
Vagyis Astro.
Ő a felelős mindenért, ami a levegőben
és a földön történik, a csapat mind a 135 tagjáért.
Az ő szava parancs.
A Thunderbird igazi csodája számomra az a tény,
hogy minden évben új tagok érkeznek.
AZ ÚJONCOK
Minden évben lecseréljük a pilóták 50 százalékát.
A semmiből építed fel a csapatot.
Idén három újonc van.
Két évig fognak nálunk szolgálni.
A három legjobb harci pilóta, akiket a légierő küldeni tudott.
De légi bemutatók, az teljesen más tészta.
A hatos, Miami.
A csapat új szólópilótája.
Mivel új vagyok, elmondják a szabályokat.
Ne csapódj a földbe!
Zeke lesz a kettes Thunderbird.
Ő fog bal oldalon repülni.
Jó érzés, de azért stresszes is.
Nem tudom, hogy megy a kiképzés. Bízni kell a folyamatban,
hogy minden a helyére kerül, mint egy kirakósban.
És végül itt van Primo.
Primónak nagy múltja van az F-16-oson.
Harci pilótaként.
Idén ő lesz a hármas Thunderbird.
A lehető legjobbak akarunk lenni, a repülőshow-k első napjától, ami…
úgy érzem, holnap lesz.
Ennyit akartam mondani, srácok.
A következő két hónap nem lesz piskóta. Hétvégén is repülünk, napi kétszer.
Január kilencedike van.
Pontosan két hónap múlva COMACC tanúsítás.
Nagyon hamar eljön.
Nagyon fontos.
Ezért vagyunk itt.
Vak bizalommal fogjuk csinálni.
Thunderbirds!
Vak bizalom!
60 NAP A TANÚSÍTÁSIG
Nagy a nyomás a tanúsítási folyamat miatt.
Ettől függ, hogy a csapat bemutathatja-e
tudását az amerikai nyilvánosság előtt.
A tanúsításról nem más dönt,
mint a Légi Harcászati Parancsnokság parancsnoka.
Két opció, igen vagy nem.
A magukat elitnek mondó csapatok nem elitek, míg el nem kezdik a parádékat.
A szigorú követelmények nem alku tárgyai.
Ha nem sikerül a tanúsítás, akkor a csapat
nem képviselheti a légierőt és a nemzetet.
És itt nem lehet csalni.
A tanúsítás időpontja naptárba vésve, ami ijesztő lehet.
- Show a magasban, felkészül. - Kettő.
- Három. - Négy.
- Öt. - Hat.
Felszállás után bukfenc jobbról balra, majd szoros alakzat,
aztán balra ki, majd lóherebukfenc.
A harci pilóták harci repüléshez szoktak.
Jó magasan, légi harc, a célzásra, az ellenségre fókuszálva.
Nincsenek műrepülésre kiképezve.
El kell búcsúznod a túlélési ösztöneidtől, hogy ezt a műrepülést végigcsináld.
Negyvenöt perc totális káosz.
A gyémánt alakzat.
Egyes, kettes, hármas és négyes gép.
A gyémánt a csapat alakzatban repülési képességeinek fokmérője.
A Diamond Pass in Review a létező legszorosabb alakzat.
Egymástól 45 centire repülnek nagy sebességgel. Acélidegek.
A legkisebb hiba, a legcsekélyebb eltérés a négy gép ütközéséhez vezet.
A SZÓLÓPILÓTÁK
Az ötös és hatos szólópilótáknak megvan a maguk külön mutatványa.
Két gép repül nagy sebességgel.
1600 km/órás sebességgel közelednek egymáshoz.
TALÁLKOZÁS KÖZÉPEN
Mikromásodperceken múlik az életveszélyes helyzet kialakulása.
Hat gép 46 centire egymástól, szinte hangsebességgel.
Lehetetlen, de ők mégis képesek rá.
BOMBAROBBANÁS A MAGASBAN
Már mindenkit elkápráztattak,
de csak most jön az igazi mutatvány, a show csúcspontja,
a bombarobbanás a magasban.
A tömeg feszült csendben figyel,
a telefonok a magasban.
A bombarobbanás a magasban az egyik legveszélyesebb manőver.
A repülők az ég felé törnek.
- Aztán felfelé fordulnak. - És…most!
Négy különböző irányba repülünk az égen.
Aztán függőlegesen lefelé.
Három kilométer.
Három egész nyolc.
4500.
- És fel! - Fel!
Ezredmásodpercnyire húznak el egymás mellett.
Megmutatják a tehetségüket.
És végül újra alakzatba állnak.
Ehhez egyes pilótáknak nagy sebességgel fentről lefelé kell fordulniuk,
hihetetlenül nagy gravitációs erőnek téve ki magukat.
Tudniuk kell, hol van a visszarendeződési vonal
és a föld, amihez sebesen közelednek.
Mindezt puszta ránézésre.
…310, 320, 330, 340.
Ha jól csinálják,
a gépek a légi show középpontjában találkoznak.
Show-középpont.
Őrülten fantasztikus.
Ez a szolgálat vagy tönkreteszi vagy megerősíti a családodat.
Nincs középút.
Háromszáz nap szolgálat.
Két teljes évig nincs közös hétvége.
Srácok, cipőt fel, aztán reggeli.
Oké, a fekete cipőt veszem fel.
Tessék. Jó döntés.
Egész éjjel maradsz?
Igen.
Csak még egy napig.
Szívszorító, amikor a fiúk azt kérdezik, „Apa, holnap maradsz?”
És azt kell mondanom, „25 napra elmegyek.”
Várjátok az iskolát?
DECLAN ELLIOTT JUSTIN FIA
Oké, nagyon jó.
Nem akartam, hogy Thunderbird legyen.
Emlékszem, amikor hazajött, és azt mondta,
„Hé, akarod ezt?”
Megnéztem a Thunderbirdsnél történt
baleseteket, az áldozatokat, és számoltam, és arra gondoltam, „Tíz százalék.”
A Thunderbirds század tíz százaléka halt meg.
„Nem akarom.” Nemet mondtam.
Mennyi négyszer négy?
Négyszer négy… az 16.
Hűha!
- Tudom. - Honnan tudod?
Mert egyik se…
De megnéztem egy légi show-t, és olyan volt, mint egy műalkotás.
A harci repüléshez képest szinte olyan,
mint a zene.
Hallod a hangot, szavak nincsenek, nincs egyértelmű üzenet,
de a közönség minden tagjának megvan a maga reakciója,
az érzések, amiket a show kivált belőlük.
Elképesztő volt, amit csináltak, és akkor azt mondtam, „Oké.”
Csináld!
Vállald a kockázatot!
Ez az! Igen!
Menj onnan!
- Én jövök. Ez lesz a legerősebb. - Rendben.
Amikor beállsz a légierőhöz,
nyilván támogatod a „szolgálat fontosabb, mint az egyén” elvet.
Oké, kezdjük!
Apa leszel.
És már máshogy gondolod.
- A sárgák messzebbre mennek. - Tudom. Nem…
Nem csak magamat sodrom veszélybe.
Egészen más kisgyerekekkel, aki kezdik érteni ezt a kockázatot.
- Gyere, öleld meg apát! Mennünk kell. - Hogyhogy?
Apa repülni fog.
Rendben, gyere ide!
Jól van, rendben…
A gyerekeknek nagyon nehéz. És szerintem Justinnak is.
Kimarad a szülőség legizgalmasabb részeiből.
Ne roppants össze! Repülnöm kell. Jó szórakozást, oké? Találkozunk.
Bébi.
Rendben.
Szeretlek.
Én is. Ne halj meg!
Rendben.
Ne halj meg!
Ezt mondja. Az első számú szabály, az egyetlen szabály.
Tudja, hogy a kockázat valós.
De Victoriával fontosnak tartjuk,
hogy a gyerekek azt lássák, vannak céljaink,
amikért küzdünk, és ezek a célok felettünk állnak.
56 NAP A TANÚSÍTÁSIG
Nem látom őket.
Ott. Megvannak?
Igen.
Rendben.
1. GYAKORLÓREPÜLÉS
Deltabukfenckor négyszeres gravitációs erő hat rájuk.
A magasban a testsúlyuk négyszeresével egyező erő hat rájuk.
A pulzus, a vérnyomás és a légzés ritmusa növekszik.
Igen.
És ezt kell csinálnod, manőverről manőverre, 45 percen át.
A 2-3 vagy több G a Föld tömegvonzásának többszöröse.
A Föld tömegvonzása 1G, ekkora gravitáció hat ránk most.
Egy 90 kilós ember 90 kilóval nyomja az alátámasztást.
A bemutatókon akár 7-8G is hathat a pilótákra,
és ilyenkor arra a 10-15 másodpercre
a Földön 90 kilós személy 900 kilót nyom.
Mint egy kis elefánt.
Az ember nyugalmi tűréshatára általában 4G.
E feletti értéknél a szív nem tud vért pumpálni az agyba.
Jön az 5G, 6G, 7G, 8G.
A vér egyre lejjebb süllyed.
A 8-9G-t elérve a koponyában már semmi vér nincs,
mind leszáll a lábba.
Ez eszméletvesztést okoz, mert az agynak sok oxigénre és vérre van szüksége.
A pilóta érzékei megváltoznak.
Először minden szín elszürkül.
A gravitáció nő, 7, 8, 9G.
Előbb megszűnik a perifériákon kívüli látás, majd a holttér egyre beljebb jön.
Fekete, fekete, míg végül mintha egy szívószálon néznél át.
Ha nem teszel ellene semmit…
minden elsötétül.
Elájulsz, a tested elernyed. A kezed lecsúszik a vezérlőpultról.
És ilyen közel a földhöz, ekkora sebességgel…
Mire magadhoz térsz, sokszor már túl késő.
Akárhogy is ment, ha megnézzük a felvételeket,
arra gondoljatok, hogy sikerült.
És most javítunk rajta.
Szokásos eligazítás következik.
Rengeteg komoly feladatunk van.
Sok tanulnivalónk van. Ezért csináljuk.
Aprólékosan kielemezzük az összes hibát.
Ami sokkoló lehet.
A március 10-ei tanúsítást nem fogják elhalasztani.
A csapatra nehezedő nagy nyomás miatt néha olyan határokat feszegetünk,
amiket nem igazán akarunk.
Nagyon fontos, hogy én és az oktatópilótánk, Threat,
egyetértsünk abban, milyen gyorsan feszegessük ezeket a határokat.
Ha a szél hirtelen változik, és nagy a turbulencia,
higgadtnak és fókuszáltnak maradni, és csínján bánni a kormánnyal,
mert senki se akarja, hogy szemből telibe kapja a másik gép.
Gyerekkoromban vadászpilóta akartam lenni. Ez volt az álmom.
Másodikban azt mondtam otthon, „Vadászpilóta akarok lenni.”
De nem tudtam, mit jelent. Igazán még a gimiben sem.
Egészen addig, míg nem kerültem az első műveleti osztagomhoz.
Ha lenézek, arra gondolok, basszus, vagyis bocs, a fenébe.
Hat repülő egymáshoz ennyire közel.
Annyira klassz, hogy ezért fizetnek.
Amit kerestek, két rakétafej, nagyjából a lombkorona felett.
A statikustöltés-levezető a farok csúcsa felé mutat.
Mélyebben, mint gondolnátok. És kicsit ködös.
Sokkal több mozgás…
Én vagyok a kiképzőtiszt. Én felelek a 2023-as csapat kiképzéséért.
Fontosnak tartom a vezetői példamutatást. Az én hibám, ha nem vagyok elég jó.
El kell végezni a munkát.
A pilótaképzés előtt nem volt repülési tapasztalatom.
A természetes képesség nem volt meg, de elszánt voltam.
Heti hat-hét napot tanultam,
újra és újra ugyanazt.
Mert ha rosszul sikerül, csak az én hibám.
A referenciapont, ha bent nincs meg,
szűk konfigurációnál a főnök stabilizátora.
Oké.
Threat hihetetlen ember. Mindenki ilyen tanárra vágyik.
És jó tudni, hogy van valaki, aki azt akarja, hogy fejlődj.
Az a célja, hogy 2023 még jobb legyen, mint 2022.
De ez lehetetlennek tűnik.
Egész pályafutásom során F-16-os voltam a légierőnél.
Négy évig voltam Japánban. Körbejártam a Csendes-óceánt,
légi bemutatókon vettem részt szólópilótaként.
A parancsnokhelyettesem előtte egyes Thunderbird volt.
Bevitt az irodájába, és azt mondta,
„Gondoltál már arra, hogy Thunderbird légy?”
„Nem akarok Thunderbird lenni.” Sokan gúnyolják őket.
Felfuvalkodott primadonnák szűk egyenruhában.
De beszélgettünk róla, és megismertem a Thunderbirds küldetését.
Életem legnehezebb repülési feladata.
Ez volt az első szikra.
A kiválóságot jelképező csapat része akarok lenni, átélni a csapatdinamikát.
Most éppen
úgy érzem, hogy egy lépést teszek előre,
kettőt hátra.
Remélem, összességében előre. Bár matematikailag nem.
Inkább hátra.
47 NAP A TANÚSÍTÁSIG
A csapat mottója a vak bizalom.
Ez azt jelenti, hogy bízol a társaidban, és tudod,
hogy hihetetlenül pontosan, rendkívül jól végzik a munkájukat,
így neked csak a saját munkáddal kell törődnöd.
Szél 320, nyolc csomó.
Felszállási engedélyt megadom, 3-as és 4-es kifutópálya. Induljon a show!
Ha a jobb oldalon repülsz, a tested 90 fokkal elfordul,
mert a referenciagéped az egyes Thunderbird a jobb oldaladon.
Szóval belemerevedsz ebbe a helyzetbe 40 percig.
Az oldalt repülők nem tudják, merre van a föld, merre az ég.
Csak azt tudják, hol a főnök.
Fenntartás nélkül bíznak benne.
Ha a hármas nincs a helyén, a vakon repülő négyes bele fog csapódni a hármasba.
Kész a gyémánt.
Négyesnek kell bíznia benne, hogy a hármas a helyén van.
Ha ez a vak bizalom hiányzik,
a show nem fog működni.
A vak bizalmat a sok ismétléssel építjük fel.
Ehhez egy egész kiképzési szezon kell.
A Diamond Pass in Review a csapat barométere.
Ha a Diamond Pass in Review-t aszimmetrikusan, szétterülve repülik,
nem bíznak egymásban.
A Diamond Pass in Review tűnik a legkönnyebb manővernek.
Gyémánt alakzatban repülünk jobbról balra.
De úgy kell repülnöm,
mintha a tömeg előtt a földbe akarnék csapódni.
Ezt a sebességvektort kell tartanom.
Mintha a földbe akarnék csapódni.
Csak azért nem csapódom be, mert a kettes pozícióba repül,
a bal szárnyam alatt létrejövő felhajtóerő megemeli a gépemet,
és úgy korrigálja a vektort, hogy a tömegtől 30 méterre húzok el.
Vak bizalom nélkül nem repülhetünk, mert ha kimondom, hogy „pozícióba”,
Zeke vagy berepül pozícióba, vagy becsapódunk.
Sajnos történt már ilyen.
A THUNDERBIRDS PILÓTÁI LEZUHANTAK, ÉS ÉLETÜKET VESZTETTÉK
Az 1982-es balesetet nem feledjük,
a szívünkben hordozzuk. A gyémántbaleset.
A szüleim Hamptonban élnek. Örülök, hogy itthon vagyok.
Alig várják a show-t.
Négy Thunderbird vadászgép csapódott a földbe
640 km/órás sebességgel.
Ez egy amatőr fotós felvétele másodpercekkel a baleset után.
A Thunderbirds ezt a látványos alakzatot gyakorolta.
A gépek nem ütköztek. Egyenesen a földbe csapódtak.
Négyen, köztük a csapat parancsnoka, életüket vesztették.
A parancsnok lezuhant a gépével,
így a csapat többi tagja is lezuhant.
1982. január 18-án elhunyt a parancsnok, a kettes, hármas és négyes gép pilótája.
A csapat pilótái teljesen megbíznak bennem mint az alakzat vezetőjében.
Vak bizalom. Ez csak így működik.
De ki kell érdemelnem a bizalmat, mert ha hibázom,
mind megfizetjük az árát.
Nem siettetjük.
Most máshogy repülöm a gyémántot,
mert számítok a felhajtóerődre, és nincs ott.
Amint kicsit közelebb érsz, elkezdek pozícióba állni.
Mintha lezuhannék. Morbidnak hangzik, de nem az.
És ekkor te korrigálod.
Szóval berepülsz, így… És emelkedünk.
De semmi nyomás.
Illinoisban születtem.
Kiskoromban leköltöztünk Gainesville-be, Floridába.
Még kicsi voltam, amikor a szüleim elváltak.
Apám drogfüggő volt, és lényegében azt az életet választotta
a családja helyett.
Emlékszem, elsős voltam a gimiben,
és apát karácsonykor bevittük a rehabra.
Átéreztem, milyen rossz ez.
És azt hiszem, akkor megfogalmazódott bennem,
„Én nem akarom ezt.”
Más utat választottam. A nagyapámnak köszönhetően szerettem meg a repülést.
Ő nevelte belém.
Röviddel a szolgálatom megkezdése előtt kórházba került. Nem tudtuk, túléli-e.
Azt mondta, „Ott leszek az avatásodon, elsőként tisztelgek neked.”
Elég beteg volt, de eljött Mississippibe, Columbusba,
szárnyakat tűzött a mellkasomra.
Emlékszem, azt mondta, „Nagyon jó leszel.
Ha repülsz, nézz a jobb szárnyra! Mindig ott fogok ülni.”
Kérek egy percet.
Meghalt. Nem tudtam elmenni a temetésre.
Repülés előtt csináltam egy képet a jobb szárnyról.
Lefotóztam, és azt mondtam, „Új csapattag a jobb szárnynál.”
Felmászom a létrán, és ránézek a jobb szárnyra,
„Nagyapa, kapaszkodj! Őrült menet lesz.” Mindennap.
34 NAP A TANÚSÍTÁSIG
Rendben, korrigáld a távolságot!
A szél nem rossz. Nincs dőlés.
A csapat földi értékelőjeként
én mondom el nekik, milyen látványt nyújtanak a nézőknek.
Jó.
Egy kis hiba.
Kilenc jobbra. Szép alakzat.
Valószínűleg lassú első félidő.
A szimmetriát nézem. A középponttól egyenlő távolságra vannak?
Hat magasan.
Azt akarom, hogy hibátlanul csinálják.
Most szétválni!
Elég jó.
Figyeljük a fejlődésüket
egészen a tanúsításig.
Nagy dolog. Nem magától értetődő.
Nagyon fontos.
És tudom, mire gondol Astro
és a többi pilóta is.
Nehogy én rontsam el!
Főleg az újoncok.
Primo például büntetőjogot tanult.
Próbáltam megtudni, hogy lettek ezek a srácok vadászpilóták.
Büntetőjogot tanul, és vadászpilóta lesz.
A bombarobbanás a magasban az egyik legnehezebb manőver,
a show zárószáma.
Rendben, lássuk!
Orr 7000, fel 30-nál, jobbra irányváltás négyesbe.
Szétválásra felkészülni! Most szétválni!
A vonalon!
Kettő ki, akció.
Magasság, magasság.
A földhöz közel repülve kikapcsoljuk a becsapódástól védő
biztonsági funkciókat.
- Figyelem! - Ó!
Irány fel! Óvatosan! Figyelem!
Ezerhatszáz méter.
Távolságot korrigálni! A füst kész káosz.
Vissza alakzatba, gyémánt!
Primót több G lefelé irányuló gravitáció éri,
és a kormányra gyakorolt erő miatt oldalirányú is. Két különböző irányú erő.
Maradj belül!
Agresszív visszarendeződési vonal.
310, 320, 330.
Állj a vonalra! Gyerünk, Primo!
Túlment a vonalon.
Igen.
- Újra kéne próbálni. - Talán.
Úgy, hogy Primo most bent marad.
8. GYAKORLÓREPÜLÉS, ELIGAZÍTÁS
Ez az a visszarendeződés, ahol lemaradt.
Atyagatya!
Igen, ez nem néz ki jól.
Primónak nehézséget okozott a visszarendeződési fázis.
Ez az utolsó fázis, ahol 135 fokban dől meg
fejjel lefelé, és próbál megtalálni engem. Mindezt pár másodperc alatt.
Mutatnád megint elölről?
Szerintem az elején túl sok a G.
Mert itt egy kicsit lebegtetni akarod, aztán emelkedni.
Azt akarod, hogy…
Tudod, újoncként
nagy a nyomás, hogy mindent jól csináljak.
A kiképzés ideje annyira véges.
A második visszarendeződésnél túl alacsonyra mentem.
Nem tudom, talán túl messze vagyok,
mikor kifelé megyek,
de nem akarok 7G-t.
A bombarobbanás a magasban különösen…
nagy kihívás
és nosztalgikus mindenkinek. Ez az első manőverünk.
És utoljára épp ennél történt halálos baleset.
2018-ban Cajun Del Bagno őrnagyot épp ezen manőver során vesztettük el,
épp a visszarendeződéskor.
A légierő Thunderbird pilótája
egy baleset során életét vesztette.
Lezuhant egy F-16-os vadászgép a Nellis légibázisnál.
Rutin gyakorlórepülés során lezuhant egy F-16-os.
A Thunderbirds harmadik balesete két éven belül.
A légibázis azonosította, hogy az áldozat Stephen Del Bagno őrnagy.
A jelentés szerint Stephen Del Bagno őrnagy
rövid ideig nem adott parancsot a vezérlőpultnak,
miközben a gép a föld felé zuhant.
JOE ÉS CINDY DEL BAGNO CAJUN SZÜLEI
SANTA CLARITA, KALIFORNIA
A gyerek első szava legyen „anya” vagy „apa”, ugye?
Stephen még pici volt, még nem mondta ki az első szavait.
Elrepült felettünk egy repülő, és ő az égre mutatott.
„Repülő, repülő, repülő.”
Komolyan? A „repülő” az első szavad?
Még az „anya” szót se tudod. Az „apa” szót se.
A „repülő” három szótagos. Az „anya” kettő.
Az „apa” is. De ő a „repülő”-vel kezdte.
Ekkor kezdődött minden.
Hány éves is lehetett? Kettő vagy három.
Hogy vagy, apa? Azért hívlak, hogy elmondjam, már hivatalos.
Ma hívtak a Thunderbirdstől, hogy elmondják,
én leszek a következő négyes Thunderbird. Szeretlek. Remélem, jól vagytok.
Beszélünk. Vigyázz magadra! Szia.
Átlagos nap volt.
Elmentem dolgozni.
Bejött az informatikus, és azt mondta,
„Joe, baleset történt egy F-16-ossal a Nellis légibázison.”
Mire én, „Említették a Thunderbirdsöt?”
Mire ő, „Nem.”
Mire én, „Rendben,
ha nem egy Thunderbird, akkor Stephen jól van.”
Minden rendben lesz.
Cindy hívott.
„Két hivatalos személy van az ajtónál. Mit tegyek?”
Joe nem volt otthon, de be kellett engednem őket.
Nehéz feladattal érkeztek.
A pap nagyon jó volt, mert megölelt, és hagyta, hogy sírjak.
A tiszt nagyszerű munkát végzett, megőrizte a nyugalmát.
Nem értem, hogy képesek rá.
Soha nem gondoltam volna, hogy Stephen egy repülőn fog meghalni.
Olyan aprólékos
és alapos volt mindenben, ami a repülést illeti.
Előbb gondoltam volna, hogy lelép a járdáról,
megbotlik, és beveri a fejét, mint hogy egy repülőn hal meg.
BALESET A LÉGIERŐNÉL VIZSGÁLATI JELENTÉS
A vizsgálat során
nem derült ki, hogy Stephen bármiben is hibázott volna.
Robbanás a magasban. Visszarendeződés. A túl sok G miatt elájult.
És már túl közel volt a földhöz.
Azt mondták,
kilencven fokos szögben csapódott be.
Tudtuk, hogy nem sok maradt belőle.
A legrosszabb dolog a világon.
Arra számítasz, hogy egyszer búcsút kell venned a szüleidtől,
de arra nem, hogy a gyerekedtől.
27 NAP A TANÚSÍTÁSIG
Most leadom a jelet,
hogy a show-nak vége, és következik a leszállás.
Most jönnek a landolási kódok. Landolási kódok egytől hatig sorban.
És a karbantartók is megkapják az utasításokat.
Thunderbirds a leszállópályán. Kettes kód.
FLCS hibajelzés karbantartást igényel.
Szép volt.
Üdv a parkolóhelyen. Itt kezdődik és ér véget minden
a légierő bemutatóin.
Itt folyik a munka.
Karbantartók, repülők, olaj, gáz,
vér, verejték és könnyek.
Nem a világ legcsábítóbb munkája.
A fenevad gyomrában vagy.
Kemény, de ha a neved felkerül a gép oldalára,
és a legénység vezetője vagy, az jelent valamit.
Nem csupán hat pilóta.
Ez a repülőszázad 130 fura emberből áll,
akik fáradhatatlanul dolgoznak a sikerért.
Több időt töltök egy repülővel, mint a családommal, a barátaimmal.
Hogy a legjobb, a legszebb legyen. A legjobban repüljön.
Hogy kiemelkedő legyen. Ő a kicsikéd.
Itt nem babra megy a játék.
Egy súlyos hiba életet vagy halált jelenthet.
A karbantartás szigorú szabványok szerint zajlik, de néha mégis történnek hibák.
A repülő katapultülése egy nagyszerű biztonsági funkció.
Katapultálhatunk a nagy sebességű gépből, és az ejtőernyő megmenti az életünket.
De nagyon agresszív módja a gép elhagyásának.
Meghúzod a fogantyút, alattad beindul egy rakétamotor,
és 20-25 G erővel
kilök a gépből.
Miaminak pár éve volt egy katapultálása. Két és fél centivel kisebb lett.
Nagy levegő be.
Az izmai rövidebbek, mint kellene.
Idővel elmeszesedik, és súlyos izomcsomó lesz a hátán.
És a sok nyomóerő folyamatosan ront rajta.
A többszörös G miatt folyton nyomóerő alatt vagytok.
Az egyik legegyszerűbb dolog, amit tehetsz, ha lazítasz,
és finoman lefelé húzzuk a rövidebb lábat.
Fáj valahol?
Azon kívül, hogy nem vagyok rugalmas?
Tudom, nekem is több jóga kellene.
A katapultálás óriási fizikai és mentális stresszt jelent.
Kész csoda, ha valaki egy katapultálás után újra repül.
Két katapultálás pedig valószínűleg
a pilótakarrier végét jelenti.
A katapultálás után a kezem irányíthatatlanul remegett.
Olyan akadály volt, amit le kellett győznöm.
Többek között az ötös Thunder segített nagyon sokat.
Mindig számíthattam rá.
Bementem hozzá, kérdeztem, hozzak-e valamit.
Beszélgettem vele, mert nagy trauma érte.
Ekkor derült ki igazán, milyen emberek vannak ebben a században.
Az első 180 fokos kanyar jó volt
magasságszabályozás szempontjából. Szóval 340-ről kezdtem.
Az ötös Thunderbird a másik oktató a csapatban,
mert ez már a második éve, és tavaly hat repülése volt.
Kész, rajt!
Én inkább GPX-vonalak segítségével, vizuálisan oktatok,
és megmutatom az időzítést.
Egy kicsit mindig ott van a „most meghalok” faktor.
Ettől termelődik az adrenalin, és fókuszáltak maradunk.
Első szabály, ne csapódj a gyémántba. Második, a földbe se. Harmadik, belém se.
C-130 Hercules. Ma ejtőernyősöket láttunk ugrani róla.
Hatalmas.
Azon a kis izén vannak a kerekek. Mindig is tetszett ez a dizájn.
Ez az igazi.
Talán ez a világon a legjobb.
Feletted repülők húznak el.
Ez meg ki?
A menőség új szintje.
Igen.
- Hűha! - Ó!
- Hűha! - Micsoda kameraszög!
Jó operatőr.
A ház tele volt repülőkkel.
A garázsban egy egész sor modell.
Már hazafelé megtanulta a leckét, mert minden szabadidejében
repülőket akart építeni.
Kiskorában Kevin a NASA-ba is elvitte.
Így nőtt fel. A vérében volt.
Űrhajós leszek.
Négyéves óvodásként
az óvónő kérte, hogy rajzoljon valamit az űrről.
Hűha, ez nagyon más!
A négyévesek kék eget rajzolnak. Ő tudta, hogy az űr fekete.
Az űrsikló visszatérő témája lett.
És soha nem felejtette el.
Amikor először találkoztam vele, elmondta, hogy űrhajós akar lenni.
Arra gondoltam, „Sok sikert, haver.”
Szép álmokat.
A NASA űrhajósai a légierő vagy a haditengerészet vadászpilótái,
főleg tesztpilóták.
Tudtam, hogy ha az űrbe akarok menni, akkor ezen az úton kell elindulnom.
A légierő taktikai képzésére, majd tesztpilóta-képzésére jártam,
egy évvel később végeztem. Csak három olyan emberről tudok,
aki a légierő mindkét elit képzését elvégezte.
Tudtam, mit akarok kezdeni az életemmel.
- A gépek újra sorba állnak. - Oké.
Először 18 000 jelentkező van, aztán 1000 marad,
aztán már csak 120.
Februárban, kicsivel a fiam első szülinapja előtt, visszahívtak
a második körre, ahol 40-50-re csökkent a létszám,
és bejutottam a NASA-nál az utolsó körbe. Szürreális volt.
Akkor gondoltam először, hogy ha eddig eljutottam,
akkor van esélyem. Lehet, hogy sikerül.
Amíg fel nem hívott Brick barátom, a Thunderbirds parancsnoka.
Sokat gondolkodtam az utódlásomon.
A legfontosabb kérdés: ki az egyes Thunderbird?
Ki vezeti a csapatot? Mert ő határozza meg a mentalitást.
Ő határozza meg az osztag általános karakterét.
Fontos volt, hogy helyesen döntsünk.
Azt mondta, „Astro, szeretném, ha jelentkeznél a csapatba.”
Mire én, „Az kizárt.”
Elkezdődött a válogatás a NASA-nál. Közeledett az interjúk időpontja.
Tudtam, mit akarok a jövőtől. Nem légi parádékat.
24 NAP A TANÚSÍTÁSIG
ANGRY REPÜLŐORVOS
Repülőorvosként a fő feladatom
repülni, ismerni a pilótákat, vigyázni rájuk.
De az egyik kedvencem, amit a légi parádékon csinálok.
A neve The Shine.
A főnök és a szólók az általam leadott fényjelek segítségével
rendeződnek tökéletes alakzatba.
960 km/órás sebességnél a másodperc töredéke alatt
kell egy pillanatra hátranézni, és megtalálni azt a kis fényt,
felé repülni, és alakzatba állni.
19. GYAKORLÓREPÜLÉS
Nem pontos belépés, hármas.
Jó körülmények. Gyerünk, Primo! Menni fog, bébi.
A kiképzési szezon ezen pontján kezdek némi frusztrációt érzékelni.
Van ez a nehézség az oldalmanőverrel,
ami megoldhatatlannak tűnik.
Jól van, csináljuk!
Gyerünk, legyen valami fejlődés!
Felkészülni!
Jó, ez tetszik.
És fel!
Irány fel!
Ez szép.
Vedd át a vezetést!
Igen, kiváló.
330, 340, 350,
360, 370.
Lemaradt.
Érd utol őket!
Rossz visszarendeződési szög.
A legfrusztrálóbb, amit valaha csináltam.
Nem megy a visszarendeződés.
Show-középpont.
23. GYAKORLAT
Ne aggódj a szimmetria miatt! Csak érj oda időben!
Harc, harc, harc!
Gyerünk, érd utol őket!
Széles.
Túl sok a G.
Ne követni akard, hanem oda menj, ahova ő megy!
Gyerünk, maradj bent! Ne maradj le, gyerünk!
Mi folyik itt?
Nem stimmel a vonal.
Hű!
Fent mindig megdőlök. A visszarendeződés még mindig béna. Három.
38. GYAKORLÓREPÜLÉS
Kicsit alacsony. Gyerünk!
Show-középpont. Lassan.
Alacsonyan vagy 300 méteren,
amitől nagyon más a dőlés és a G.
Ez van. Mindig van valami.
Csak soha nem tudjuk, mi és kivel.
Ez a tiéd, bébi. Csináld meg!
Harc, harc, harc!
Erősen! Csináld!
Balra, balra.
Gyerünk!
Megvolt.
Eseménydús hét volt.
Két biztonsági esemény is volt egymás után,
melyekben a gépek és a pilóták veszélyben voltak.
45. GYAKORLÓREPÜLÉS
- Kettő. - Három.
Négy.
Igen, érzem a rázkódást.
Nem tudom, a felvételen látszik-e, de…
Alakzatban vagyunk.
Fordulunk. Egy, kettő, három és négy.
Nagyon közel voltam a főnökhöz, alatta.
A jelenlegi tudásommal ezt nem éreztem biztonságosnak.
Szóval Primo nagy könnyebbséget jelentett nekem.
Időzítő és le!
Hű! A francba!
A szárnyaink… Nem akarom tudni, milyen közel voltak egymáshoz.
Primónak nem volt más választása, mint hogy kiváljon az alakzatból.
Újra és újra megnéztük az eligazításon.
Zeke, próbáld stabilizálni a szárnyaidat a főnökkel!
De látod, így egy kicsit könnyebb volt neked.
Vedd fel, amit fel tudsz venni! Ha nem tudod felvenni, mozdulj, és…
Személyes dolognak tűnt, hogy ilyen veszélyes helyzetbe hoztam Primót.
Ilyenkor hazamész, és arra gondolsz, ez kevésen múlt.
Katasztrofális lehetett volna mindannyiunkra nézve,
és erre nem akarsz gondolni, amikor másnap dolgozni mész.
Aki megnézte, köszönjük, hogy időt szakított
a show új részére. Úgy döntöttünk…
Amikor 2018 augusztusában bekerültem a csapatba,
három „A” osztályú baleset történt egymás után.
Az egyiknek halálos áldozata is volt.
Nagyon érdekelt a csapat története.
Volt egy fiókom tele régi dokumentumokkal,
egészen a 90-es évek elejéig, a 80-as évekig.
Egy nap elkezdtem végigolvasni őket.
Lassanként kialakult egy képem a korábbi csapatokról.
Egyes területeken tudtunkon kívül eltávolodtunk tőlük.
Ha baleset történt, a vezetőség reakciója mindig ugyanaz volt.
Emelni a magasságot és széthúzni az alakzatokat.
1980-AS ÉVEK
Néha nagyon nehéz észrevenni, hogy a mentalitás rossz irányba változik
egy szervezeten belül.
Néha nem.
2000-ES ÉVEK
Az elmúlt 20 évben
így nézett ki a Diamond Pass in Review.
Aszimmetrikus. A gépek pozíción kívül, széthúzva.
Nem ilyennek kellene lennie.
Egy laikus azt mondaná, „Biztonságosabb,
ha távolabb vannak egymástól.” Logikus.
Biztonságosabb, ha távolabb vannak a földtől. De Brick talált egy elméletet,
amely szerint, ha a gépek közelebb vannak egymáshoz,
jobb lesz a show
optikailag és biztonsági szempontból is.
Ami nem magától értetődő.
Azt találta, hogy minél inkább feszegetjük a határokat,
minél nagyobb pontosságra törekedve, annál biztonságosabb.
Mert így csak arra tudsz koncentrálni.
Arra fókuszáltam, hogy minél nehezebb legyen repülni,
és ne minél könnyebb.
A sorrend, a módszertan.
Egymáshoz közel, alacsonyan, és biztonságos módot találni erre.
Tudtam, ez nem megy gyorsan.
Féltem, hogy miután elmegyek a csapattól,
talán megpróbálják visszacsinálni az egészet.
Olyasvalaki kellett, aki folytatja a megkezdett munkát.
Aki a légierő taktikai képzését és tesztpilóta-képzését is elvégezte,
van taktikai érzéke, ért a fizikához és az aerodinamikához.
Ilyen ember nincs. Illetve egy azért volt.
Egyre többet gondoltam a projektre,
és rájöttem, milyen sokat kaptam a légierőtől.
Taktikai képzésre küldtek, hogy kiképző legyek,
tesztpilóta-iskolába küldtek, hogy megismerjem a precíziós repülés nüanszait.
Kezdtem önzőnek érezni, ha ragaszkodom a gyerekkori álmomhoz,
amikor itt volt ez a potenciálisan nagy hatású projekt,
egy csapat reformja, ami az egész országot inspirálhatja.
Sokat kaptam. Ideje visszaadni valamit.
A parkolóhelyről visszamentem az irodámba,
és megírtam életem legnehezebb e-mailjét,
amiben visszavontam a jelentkezésemet,
mert kiválasztottak egyes Thunderbirdnek.
Olyan közel voltam hozzá.
Már elképzeltem, milyen csodálatos lenne
valóra váltani az álmomat.
Beszéljünk a Daytona 500-ról!
Megismertethetjük a csapatot az autóverseny-szurkolókkal,
akik nem légishow-rajongók.
A Daytona fontos nekünk.
A Thunderbirds 12 egymást követő évben,
összesen 13-szor repült át a pálya felett a Daytona 500-on.
A kiképzés közepén vagyunk,
ezért sok vita volt, részt vegyünk-e rajta.
Szakítsuk félbe a kiképzést e miatt az országos jelentőségű esemény miatt?
Egy hét sajtójelenlét, ami remek a csapatnak.
Tehát egyrészt nagyon pozitív,
de a kiképzés kellős közepén vagyunk.
És még előttünk áll a tanúsítás.
A VERSENY NAPJA
Nagy dolog, hogy a Daytona 500-on a himnusz alatt berepülnek.
A tanúsítás előtt. Nem repülőshow.
Ráadásul egy repülőshow-n helyi közönség van,
a Daytona 500-at viszont az egész világ nézi.
Nem stresszes.
Az utolsó szó első betűjénél kell berepülnünk, a „bátrak hazájában”,
pontosan abban a mikroszekundumban.
És a felirat „C” és „E” betűjénél kell szétválnunk.
Centire és mikroszekundumra pontosan kell repülnünk
első nyilvános megjelenésünkön.
Aki ma a nemzeti himnuszt előadja,
köszöntsük Breland platinalemezes előadót és dalszerzőt!
Amint a fickó a helyén van,
add meg az engedélyt, és ismételd el a célidőt!
Ó, mondd, látod
A hajnal első fényében
Milyen büszke…
Kezdés tízkor.
Öt mínusz 40.
Időben, főnök.
330 és várakozás.
Széles csíkjai és fényes csillagai…
Célidő, Bravo, egy, kilenc, négy, nyolc, négy, öt.
- Vettem. - Sebesség hátul le.
300.
És a rakéta vörös fénye…
- Öt másodperc csúszás. - Megfordul.
Öt, kilenc, egy, öt, új célidő. Egy perc.
Gyorsabban, öt másodperc késés.
Egy kicsit előre, 340.
Ó, mondd…
Füst be, most.
Lobog még a zászló…
Túl lassan vált ki.
Kapcsolj rá, főnök!
- Tíz másodperc késés. - A szabadok földjén…
Lekéssük. Túl késő.
A bátrak hazájában?
Nagy tapsot Brelandnek,
aki a himnuszt előadta.
És a légierő Thunderbirds századának a mai berepülésért.
Lemaradtam arról, mikor 47-kor elkezdte, mert próbáltam felfejlődni.
Ennek senki nem örül. Se a szervezők, se a csapatok.
Arra gondolsz, te jó ég, vége lesz a versenynek, mire ideérnek.
A Thunderbirdsnek töredék-másodpercnyi pontossággal kell manővereket csinálnia.
És ma 10 teljes másodperccel lemaradtunk a himnuszról.
Van még hova fejlődni.
A főnök dühös. A csapat dühös.
Igen.
Az ember érzi a késedelmes berepülés nagy hibájának terhét.
Kudarcot vall a csapat,
ráadásul akkor, amikor nyakunkon a tanúsítás.
És még mindig úgy érzem, hogy le vagyok maradva.
NYOLC NAP A TANÚSÍTÁSIG
Szétválásra felkészülni! Most szétválni!
Füst be.
Visszarendeződés.
Forgás. Motor.
Hármas támogat.
Kör. Forgás. Fel.
Főnök fent.
Kormány be. Előre, ahogy kell.
És bent vagyunk.
Ki van itt ma velünk? Az új hármas.
A gyémánt alakzatot gyakorlod a csapat tagjaként.
Mi jár most a fejedben?
Hogy a bemutató repülés megalázó lesz.
Ugyanaz ismétlődik. Ugyanazt a hibát kell elkövetned,
amíg meg nem érted.
Le.
Szárnyak egymás felé.
A lánc olyan erős, mint a leggyengébb láncszem. Küzdünk.
Ahogy nehéz időkben kell.
Nehéz észrevenni a fejlődést, ha heti hat dupla forgást csinálsz.
Taposómalom. Közben próbálsz minél jobb lenni.
Kicsit korán. És a sebesség se segít. Szóval…
Várod az áttörést.
Három-négy gép után tanultam meg letenni a kerekeket.
Jó ég! A főnökre néz. Megcsinálja.
Tetszik.
Elég jó.
Jön a tanúsítás, közös erőfeszítés. Ez növeli a nyomást?
Nagy a nyomás.
Üdv, emberek. A cél…
Azt hiszem, kicsit jobb volt, mint az első.
Nem könnyű magabiztosan kijelenteni, hol tartunk.
Csábító most a pihenés gondolata, arra hivatkozva, mennyit dolgoztunk.
De nem ezt fogjuk tenni.
Mert a Thunderbirds nem ezt teszi. És ez a Thunderbirds névről szól.
Folyton azon aggódunk, hogy nem sikerül
a COMACC tanúsítás.
Mindjárt meghalok.
Itt valami kis játék folyik.
Tisztelgéskor meg akarod fogni a melletted lévő kezét.
Nézzük végig!
Mellé!
Ember! Zeke! Ez csodálatos.
Te vagy a mi 2023-as Thunderbirdünk.
HÁROM NAP A TANÚSÍTÁSIG
Hé, Tamayo! Gyere ide!
Meg tudod tartani a másik oldalát, hogy stabil legyen?
Ez a hét eddig elég kemény volt. Meghibásodott a jobb oldali szervomotor.
Tamayo, tudsz adni egy fogót?
Jelenleg talán 10-15 fokos szél.
Hosszú éjszaka lesz. Éjjel egyre-kettőre itt lehetnek.
Gyorsan besötétedett.
És gyorsan lehűlt a levegő.
Fáradt vagy, fázol,
éhes vagy.
Haza akarsz menni aludni.
De ha azt akarjuk, hogy ez a gép holnap repüljön, repülni fog.
280.
300.
330.
340.
350.
360.
Dőlés hátra, 130.
Igen.
Ez a funkció mutatja, mennyire térsz el oldalirányban.
Most, hogy láttad a főnököt
párszor megcsinálni a manővert, tudod, hová megy, ugye?
Ezért kérdezem mindig a főnöktől, „Milyen vonalon haladsz?”
Ha tudom, merre halad,
amikor visszajövök ide, látom, hová megy.
Pár nap van hátra a tanúsításig,
és úgy érzem, a bomba a magasban alakzat nekem még mindig nem megy elég jól.
És senki nem akarja, hogy miatta bukjon el a csapat.
Szerintem nem vagyok elég magasan.
Ne agyalj rajta túl sokat, oké?
- Nem agyalok rajta. - Túl sokat agyalsz.
Ne csapódj a földbe! Az segít egy kicsit.
Vagy csapódj!
Az gyorsan megoldaná.
EGY NAP A TANÚSÍTÁSIG
Csak számok.
A téli kiképzés vége.
A Légi Harcászati Parancsnokság parancsnoka holnap végzi el a tanúsítást.
Eldönti, elég jók vagyunk-e, hogy az amerikai légierőt képviseljük.
Holnaptól kezdve kamatoztathatjuk azt a sok gyakorlást.
Oké. Pozícióba.
Így. Ezt oda teszem.
Megnézed a kacsát?
Ez az időszak bizonyos szempontból
közelebb hozott minket egymáshoz, más szempontból eltávolított.
Nagyon kimerítő.
Mondhatjuk, hogy ha valaki a seregben szolgál,
tulajdonképpen az egész családja a seregben szolgál.
Négy perc múlva indulás. Egyétek meg, ami odalent van…
Nem, azt csináltam, amiben a… A te burritódban nincs…
Akárhogy is, négy perc múlva indulás…
Elég nagy a káosz.
Egyik lábunkat a másik elé téve eljutunk a következő pontig.
Revan, hagyd abba!
- Nem, DeeDee… - Fiúk, gyertek le enni!
Oké, beszélj csak, de…
Öleld meg apát! Mennie kell.
Ebben a helyzetben mindenkiben felmerülne, vajon helyrehozhatatlan kárt okoz-e.
- Minden oké… - A katonáid harcolnak…
Apa győzni fog. Gyere ide!
Apa nagyon szeret.
Remélem, igazam van, ha azt gondolom, „Nem, minden rendben lesz.”
A TANÚSÍTÁS NAPJA
NELLIS LÉGIBÁZIS LAS VEGAS, NEVADA
10.
Öt, négy, három egész hat…
- Indíts el! - …kettő,
egy.
- Kezdjük, főnök! - Oké. Üdvözlök mindenkit.
Érkezés 9.40-kor. Kezdés 9.50-kor.
Ma a Delta 62-n leszünk a COMACC tanúsításon.
Felszállás 18.10-kor.
Célunk, hogy egy színvonalas show-val demonstráljuk a képességeinket.
Egy lehetőségünk van, hogy nagyon jók
vagy tökéletesek legyünk, a legjobbat hozzuk.
A THUNDERBIRDS OTTHONA
Rengeteg munkát tettem bele, és ez az egy esély van.
Ez megint más szintű nyomás.
Mindenkinek az a legfontosabb, hogy a csapat a lehető legjobb legyen.
Hogy a csapat minden tagja a lehető legtöbbet hozza ki magából.
Egyes indítás, kész. Torony kész.
Ma van a nagy nap. A Thunderbirds tanúsítási napja.
A nagy pillanat, mindent ellenőriztél,
és indulásra készen állsz vagy nem.
Ma minden tekintet Primo barátunkra szegeződik.
Az elmúlt két-három hónap, a kiképzés hónapjai,
amikor a csapat vér, verejték és könnyek közt élt,
a mai napban csúcsosodnak ki.
Felkészül, füst, most.
Thunderbirds, féket kiold. Utánégetőt bekapcsol!
Sebesség hátul le.
A gyémánt jobbról közeledik. A 2023-as Diamond Pass in Review.
Jellegzetes Thunderbird-manőver. Az optika kulcsfontosságú.
Leginkább a biztonság miatt aggódom.
Füst be, most.
Pozícióba.
Jobbról Katz őrnagy és balról Tise őrnagy.
A show-középpont irányába több mint 1600 km/órával közelednek egymáshoz.
Pengeélen táncolnak.
Harminc méter balra vagy jobbra?
A 100 000 néző észre fogja venni.
Vigyázz, kész.
Minden kész, gyémánt…
Nézzenek balra, mert hamarosan jön a bombarobbanás a magasban!
Ez az, csapat. Csináljátok meg!
Könnyen előre!
Sebesség fel.
Pontosan ugyanott, pontosan ugyanakkor kell megjelenniük.
Szétválásra felkészülni! Most szétválni!
Három kilométer, akció!
Jól néz ki. Felkészülni!
Ezerhatszáz méter.
Ez az! Remek!
Jól van, Primo, minden szem rajtad.
Mutasd, mit tudsz!
Egyes fent. Öt, kettő, kettő, három.
Harc, harc!
Csináld meg, bébi! Menj be!
Gyerünk, Primo! Repülj a vonalra!
Vonal 300-nál. 310.
Nem jó a vonala.
330, 340…
Zárd a rést!
350, 360, 370.
380.
Menj oda! Gyerünk!
Show-középpont.
- Egyensúlyt tartani! - Megvan!
Igen! Szuper!
Tudod, három lépés előre, egy hátra.
Primónak nehézséget okozott a visszarendeződés.
Nagyon büszke voltam rá.
Szeretem Primót.
A mai teljesítményre szerintem azt fogják mondani, a valaha volt legjobb.
Igazán lenyűgöző show.
Több Thunderbirds-felvételt láttam, mint bármelyik élő ember.
Így 40 év alatt láttam a csapatot a legjobb és a legrosszabb formájában is.
Ti most a legjobbak vagytok.
Sose volt jobb.
Bocsánat.
Minden rendben.
Amerikának ilyen emberekre van szüksége.
A csúcson vagyunk.
Menjetek, mutassátok meg magatokat, és példaképek lesztek.
Srácok, megvan a 2023-as tanúsítás. Remekül fogjátok csinálni.
Remekül.
Nem láttam ennél jobb tanúsítást a Légi Harcászati Parancsnokság parancsnokaként.
Az elmúlt hónapok és évek munkája most meghozta gyümölcsét.
Büszke vagyok, hogy hidat alkotunk a múlt, a jelen
és a jövő között.
Én csak egy vagyok a sok közül,
aki segíti a csapatot, hogy tökéletesek legyünk, egy elit csapat.
A Thunderbirds aranykora vár ránk.
Törekednünk kell rá, hogy elérjük.
- Megint felvette. - Igen.
- Primo, hogy vagy? - Nem hiszem el.
Megvan a tanúsítás, vagyis megcsináltad, vagy nélküled csinálták.
Csodás, és nem, Rick, nem szabotáltam. Sikerült a tanúsító repülés.
Egy percig se kételkedtem benned.
Rob és Rick igen.
De figyelj, itt a Primo csapat.
1. SHOW POINT MUGU, KALIFORNIA
A nevadai Las Vegasból, a Nellis légibázisról
Amerika nagykövetei kékben.
Thunderbirds!
Készen álltok a Thunderbirdsre?
7. SHOW COCOA BEACH, FLORIDA
19. SHOW TRAVERSE CITY, MICHIGAN
Sok ilyen csapatot látunk. Ez a csapat különösen…
A kémia és a bajtársiasság, ami ebben a csapatban kialakult,
nagyon különleges.
És ez a légi bemutatókon is látszik, igaz?
Egyértelműen.
28. SHOW TRAVERSE CITY, MICHIGAN
34. SHOW SIOUX FALLS, DÉL-DAKOTA
Amerika-szerte, a Huntington Beachtől
a keleti partig és sok-sok egyéb helyszínen.
Szeretem, hogy a Thunderbirds tagjai igazi showmanek,
és inspirálják a fiatalokat, akikkel személyesen is találkoznak
a kerítésnél.
Srácok, ez király volt.
Életünk legjobb show-ja.
Mind imádják, amit csinálnak.
De évi több mint 250 napot úton vannak,
ezért a második év után nem bánják a hétköznapibb életbe való visszatérést.
56. SHOW HOUSTON, TEXAS
A légi bemutató annyinak tűnik,
hogy hat pilóta füstcsíkot húzva bukfenceket vet.
A valóság az, hogy 130 embert kell mozgatni szerte az országban,
hetente két különböző városba.
Óriási taps jár a csapatomnak mindazért, amit tettek.
62. SHOW LAS VEGAS, NEVADA
Üdvözlök mindenkit. 2023-as csapat, utolsó bemutató.
Őrület. Hoztam nektek egy képet.
Tudtam, hogy még jól fog jönni. Én készítettem a kiképzési szezon elején,
az első repüléskor, amikor együtt voltunk a teremben.
Elképesztő visszanézni arra a napra,
aztán előretekerni egy évet,
hogy milyen hihetetlenül jók lettünk mára.
Lépjetek hátrébb egy kicsit! Dolgozzátok fel, mi fog történni!
Ti vagytok a legjobbak
a világon abban,
amit csináltok.
Ez fantasztikus.
Ezt ne felejtsétek el, és örüljetek neki, oké?
Oké, kezdjük el! Készen álltok?
- Halljátok? - Igen, főnök!
Oda a pillanat varázsa. Rendben.
Ez is eljött.
Búcsút veszek Amerika csapatától.
Számomra ez a reflexió
és a hála időszaka.
Az Egyesült Államokban képesek vagyunk valódi értéket teremteni az inspirációból,
az eszményekből.
A mi értékünk, a Thunderbirds értéke, az amerikai emberek inspirálása.
Ha félsz kipróbálni magad,
ha félsz kockáztatni, a végén semmit nem fogsz csinálni.
És imádta, amit csinált.
Sok ember életére volt hatással.
Golfozom,
és kicseréltem az ütőimet az övéire.
Így mindennap vele golfozom.
Ez az egyik módszerem a feldolgozására.
Egyedül nem sokra megyünk.
De 130 ember együtt, az már a Thunderbirds.
Mindent beleadunk, és nem másért, mint egy eszményért,
de egy nagyon fontos eszményért.
Egy századparancsnoknak más jelenti a sikert,
mint hogy milyen szorosan vagy milyen alacsonyan repültünk.
Egyes Thunderbirdként nekem az a siker,
ha a csapat következő verziója még jobb lesz.
Üdv a Thunderbirdsben.
A vak bizalomra alapozunk, amit a kiképzés során építünk fel.
Olyan erősek vagyunk, mint a leggyengébb láncszem.
Abszolút csoda, amikor egy csapat túllép a status quón.
Ez csak akkor sikerülhet, ha minden pilóta belead mindent.
Nem onnan jövök, mint gondolnátok. Egy floridai lakókocsiparkban nőttem fel.
Bár meglátnák bennem önmagukat!
Bármilyen nehézséget legyőzhetsz, én vagyok az élő bizonyíték.
Igen!
Mindig úgy gondoltam, a csapat megfelelő formálásával
olyan mentalitást lehet teremteni, ami az USA-ban és azon kívül is
rendkívüli és jó dolgokra inspirál.
Olyan csapatot épített fel az idei évben,
amely minden eddiginél jobb show-kat csinált.
Követem a csatába.
Mielőtt átadom a csapatot Sheiknek és a Thunderbirds új generációjának,
hadd mondjam el még egyszer!
A Thunderbirds csak akkor ér valamit, ha rendkívüli.
Oké, srácok, elmondom a tervet.
Declan, a géped mögé állsz.
Ez a hármas Thunderbird pozíciója.
Vonalba rendeződtök. Nagyon biztonságos felszállási pozíció.
Revan, ez vagy te.
A géped. A kettes Thunderbird vagy.
- Állj ide! - Hátrébb került.
Te vagy a négyes Thunderbird.
Amikor visszavontam a NASA-pályázatomat,
véget ért egy gyerekkori álom,
ami addig egész életemben motivált.
Abban a pillanatban véget ért.
Keresed a visszaigazolást, hogy megérte?
Talán.
Jó lenne tudni, hogy helyesen döntöttem. Nem tudom, tudni fogom-e valaha.
A…
De életem során ennek a munkának volt a legtöbb értelme.
És…
El se tudom képzelni az életemet e nélkül a munka nélkül.
De örülök a döntésemnek,
még ha nehéz is a gondolat, mi lehetett volna.
Azt hiszem, ha látom majd a barátaimat az űrhajó fedélzetén,
a Holdra és a Marsra szállni, arra gondolok, ott lehettem-e volna.
Felkészül, füst. Füst most.
Thunderbirds, féket kiold. Utánégetőt bekapcsol.
Ó, ne!
Sok mindenre neveljük a gyerekeinket.
Nagyobb célokat szolgálni fontos és nehéz dolog.
Szerintem a következő tökéletes lesz.
Szerintem Revan és Declan,
még ha most nem is értenek mindent,
jobban megértik majd ezt az időszakot,
ha nagyobbak lesznek,
és jobb emberré teszi őket.
Csak úgy lehet korrigálni, ha a mama vezényel.
Utánégetőt bekapcsol.
Jaj, ne, meghaltam! Ó!
- Ó! - A nap legjobb alakzata.
Mindabból, amit együtt felépítettünk,
arra vagyok a legbüszkébb,
hogy ez a 130 fős csapat
jobban szeret adni, mint kapni.
Bárcsak át lehetne ezt vinni minden másra ebben az országban!
- Hogy is van? - Felkészül, füst.
Felkészül, füst. Füst most.
Féket kiold. Utánégetőt bekapcsol.
Megvan! Repülünk! Ez volt a legjobb! Ó!
- Ó! - Jaj, ne!
A 2023-AS CSAPAT SZOROSABB ALAKZATBAN REPÜLT, MINT BÁRMELY KORÁBBI.
A KARBANTARTÓ CSAPAT TÖKÉLETES MUNKÁT VÉGZETT.
NEKIK KÖSZÖNHETŐEN EGY REPÜLÉST SE KELLETT ELHALASZTANI.
BRICK REFORMJAIT 600 OLDALAS MÓDSZERTANI KÉZIKÖNYV
FOGLALJA ÖSSZE.
CAJUN BALESETE ÓTA NEM TÖRTÉNT ÚJABB KATASZTRÓFA.
A CSAPATBA JELENTKEZŐ PILÓTÁK SZÁMA 2020 ÓTA MEGHÁROMSZOROZÓDOTT.
Annyit mondhatok, hogy köszönöm.
Megérdemled, hogy lezárd ezt a fejezetet az életedben.
És két év múlva le is zárod, mert te leszel a hármas Thunderbird.
- Igen! - Ó!
Igen, haver!
Nézd a csapatot!
A feliratot fordította: Klein Szilvia